钦定古今图书集成/历象汇编/乾象典/第071卷 > 《白云歌寄陆中丞使君长源》前人
## 钦定古今图书集成/历象汇编/乾象典/第071卷 > 《白云歌寄陆中丞使君长源》前人

“一见西山云，使人情意远。凭高发咏何超遥，道妙如
君有舒卷。萦空叠景多丽容，众峰峰上自为峰。洁白
不繇阴雨积，高明肯共杂烟重。万物有形皆有著，白
云有形无系缚。黄金被烁玉亦瑕，一片飘然汗不著。
或逢天上或人间，人自营营云自闲。忽尔飞来暂为
侣，忽然飞去莫能攀。逸民对云效高致，禅子逢云增”
《道意》“白云遇物无偏颇，自是人心见同异。阊阖天门
宜曙看，为缨作盖拥千官。从龙合沓临清暑，就日逶迤绕露寒。谁怜西山云，亭亭处幽绝。坐石长看非我
羁，手中欲揽待君说。贞白先生那得知，只向空山自
怡悦。”